Grazzi mill-qalb Posted by Glen Vella on Saturday, March 20, 2021  "Dan l-unur mhux tiegħi iżda ta' dawk kollha li jappoġġjaw il-mużika Maltija," – hekk ikkummenta Glen Vella fuq il-midja soċjali ftit minuti wara li ntemmet l-ewwel edizzjoni tal-festival Mużika Mużika li huwa rebaħ bil-kanzunetta Ħarsa Biss ta' Philip Vella u Joe Julian Farrugia. Il-kanzunetta ġabet total ta' 78 punt u rebħet grazzi għall-vot tal-pubbliku, wara li l-kanzunetta fit-tieni post, Għajjejt Inħobb, ġabet l-istess ammont ta' punti. Aqra: Glen Vella jirbaħ Mużika Mużika Fil-messaġġ tiegħu Glen irringrazzja lil dawk kollha li kienu involuti fl-organizzazzjoni tal-festival, kif ukoll lil sħabu u t-tim tiegħu speċjalment lir-raġel tiegħu Sandro Zammit. Glen faħħar ukoll is-serata tal-Ġimgħa u saħaq li ħa pjaċir li kellu l-opportunità li jkanta ma' Paul Giordimaina. Huma interpretaw il-kanzunetta Kliem ta' Paul Giordimaina stess flimkien ma' Fleur Balzan.